بنگلہ دیش میں اردو

1971ء تک بنگلہ دیش پاکستان کا حصہ تھا اور اس کی پہچان مشرقی پاکستان کے طور پر تھی۔ اردو کو یہاں کی مقامی بنگالی زبان کی طرح سرکاری حمایت حاصل تھی۔ تاہم 1971ء کے بعد کے واقعات جن کے بعد جب یہ ملک وجود میں آیا، اردو زبان کو یہاں کی پہچان سے متصادم سمجھا گیا اور یہاں کی بہاری آبادی جو اردوگو ہے، غیر شہری سمجھا گیا۔ موجودہ دور میں اردو داں آبادی کی تعداد چار لاکھ بتائی گئی ہے۔In Bangladesh, Urdu has its past and present but no future

 آزادی کے بعد اردو تعلیم کی مسدودی 
1971ء کے فوری بعد اسکولی سطح پر اردو تعلیم عملاً ختم ہو گئی۔ کالج کی سطح پر یہ سلسلہ 2002ء میں ختم ہوا کیونکہ اردو کے اساتذہ دست یاب نہیں تھے۔ تاہم دینی مدارس میں اردو کی پڑھائی آج بھی جاری رہی۔

 ادب و ثقافت سے اردو کی دوری 
بنگلہ دیش میں گذشتہ چار پانچ دہوں سے کہیں بھی کوئی اردو ڈراما پیش نہیں کیا گیا اور نہ اردو تمثیل نگاری کوئی زندہ فن کے طور پر وہاں موجود ہے۔ اسی طرح سے نثری ادب مثلاً ناول نگاری اور افسانہ نویسی کا کوئی یہاں پر وجود ہے۔ تاہم شعروشاعری کے شعبہ میں کچھ پیش رفت ہوئی ہے۔

 دستوری عدم امتیاز کی دفعہ اور لسانی برابری 
بنگلہ دیش دستور کی دفعہ 28 کی رو سے جنس، مذہب اور ذات پات کی بنیاد پر مساوات کی طمانیت دی گئی ہے۔ تاہم اس میں لسانی برابری کی بات نہیں کہی گئی ہے۔

 2008ء کا عدالتی حکم 
ایک طویل قانونی رسہ کشی کے بعد بنگلہ دیش کی عدالت نے 2008ء میں احکام جاری کیے کہ اردو داں بہاری لوگوں کو بنگلہ دیش کی شہریت دی جائے۔ اس کا فوری نتیجہ یہ دیکھا گیا کہ بنگلہ دیش کی تاریخ میں پہلی بار سیاسی جماعتیں جدید ترین شہریت یافتہ اردوگو بہاریوں کو اپنی جانب مبذول کرنے کے لیے اردو میں رقعات چھپوائے تھے۔http://defence.pk/threads/urdu-is-back-in-bangladesh.18526/

 بازآبادکاری کی جدوجہد 
حالانکہ بیشتر اردو داں اصحاب کو 2008ء کے بعد شہریت دے دی گئی تھی، پھر بھی ان کی اکثریت پناہ گزیں کیمپوں میں زبوں حالی کی زندگی جی رہی ہے۔ اس لیے اب یہ لوگ نئے رہائشی انتظام اور مفت اسکولی تعلیم کی کوشش کر رہے ہیں۔ غالبًا ان بہاریوں کی بازآبادکاری کے بعد اس ملک میں اردو کے بہتر حالات کی بجا طور پر توقع کی جا سکتی ہے۔

 ناول نگاری 
بنگلہ دیش میں اردو ناول نگاری اگرچہ لسانی اعتبار سے ایک اقلیتی روایت ہے، تاہم ڈھاکہ،چاٹگام، کھلنا اور رنگ پور کی بہاری/مہاجر آبادی نے اردو فکشن خصوصاً ناول کے شعبے میں نمایاں کام پیش کیا ہے۔ اس سلسلے میں سید سجاد حسین کا ناول پانی کے نام پر بنگلہ دیش میں موجود پاکستانی نژاد مہاجرین کی شناخت اور شہریت کے مسائل کی نمائندگی کرتا ہے حسین، سید سجاد (1998ء)، پانی کے نام پر، ڈھاکہ: اردو اکیڈمی۔ شوکت عثمان کا خوابوں کی نگری سیاسی و سماجی حقیقت نگاری پر مبنی ایک اہم ناول ہے جسے بنگالی اور اردو ادبی رشتوں کا حصہ سمجھا جاتا ہے عثمان، شوکت (1985ء)، خوابوں کی نگری، ڈھاکہ یونیورسٹی پریس۔ محمودہ خواجہ کا ناول چندریا کی کہانی خواتین کی شناخت، تعلیم اور معاشرتی جدوجہد کو موضوع بناتا ہے اور بنگلہ دیشی اردو ادب میں نسائی نقطۂ نظر کی ایک مضبوط مثال ہے خواجہ، محمودہ (2003ء)، چندریا کی کہانی، ڈھاکہ: نیو ایج پبلی کیشنز۔ نسیم انجم کا بے چہرہ لوگ طبقاتی کشمکش، لسانی شناخت اور بَہاری کمیونٹی کے سماجی بحرانوں کو پیش کرتا ہے انجم، نسیم (2001ء)، بے چہرہ لوگ، ڈھاکہ: اردو لٹریری سوسائٹی۔ شفیع الدین نیر کا ریت میں چراغ تقسیم، ہجرت اور یادداشت کے بیانیے کو بنگلہ دیش کے تاریخی پس منظر میں بیان کرتا ہے نیر، شفیع الدین (1994ء)، ریت میں چراغ، ڈھاکہ: انجمن ترقی اردو۔ وزیر آغا کا ناول آگ کے پھول، جو مشرقی پاکستان سے ادبی وابستگی کے دور میں لکھا گیا، بنگلہ دیشی اردو فکشن کے مطالعے میں بھی اہمیت رکھتا ہے آغا، وزیر (1970ء)، آگ کے پھول، لاہور: ادبستان۔ ڈاکٹر خدیجہ بیگم کی ڈھاکا ڈائری نیم-سوانحی انداز میں ڈھاکہ کی اردو بولنے والی آبادی کی سماجی تاریخ اور خاص طور پر خواتین کے مسائل کو اجاگر کرتی ہے بیگم، خدیجہ (2010ء)، ڈھاکا ڈائری، ڈھاکہ: اردو ریسرچ فورم۔ اس طرح بنگلہ دیش کی اردو ناول نگاری شناخت، شہریت، مہاجر کمیونٹی کے مسائل، نسائی تجربات، ہجرت کے اثرات اور بنگلہ–اردو ثقافتی تعلقات جیسے موضوعات پر مبنی ایک اہم مگر کم معروف ادبی روایت تشکیل دیتی ہے، جس کی ترویج میں ڈھاکہ اردو اکیڈمی، انجمن ترقی اردو ڈھاکہ اور بنگلہ دیش اردو لٹریری سوسائٹی جیسے ادارے اہم کردار ادا کر رہے ہیں ڈھاکہ اردو اکیڈمی رپورٹ (2018ء)، ڈھاکہ۔

 ڈھاکہ یونیورسٹی میں اردو زبان کے لیے ایک چیئر کا قیام 
ڈھاکہ یونیورسٹی میں اردو زبان کے لیے ایک چیئر 2018ء قائم کی گئی اور وہ بھی رابندر ناتھ ٹیگور کے نام سے۔

کچھ حلقوں سے اسے متنازع سمجھا گیا، کیونکہ:

 بنگلہ دیش (سابقہ مشرقی پاکستان) میں اردو کی سرکاری زبان کے طور پر مسلط کیے جانے کے خلاف شدید عوامی تحریک چلی تھی، جس کے نتیجے میں بنگالی زبان کی تحریک اور کئی جانوں کی قربانیاں ہوئیں۔
 ایسے پس منظر میں اردو چیئر کا قیام حساس اور تلخ تاریخی یاددں کو نظر انداز کرنے کے مترادف سمجھا گیا ہے۔
 مزید یہ کہ ٹیگور بنیادی طور پر بنگالی ادب اور ثقافت کی علامت ہیں، اس لیے ان کے نام پر اردو چیئر قائم کرنا علامتی طور پر ناموزوں قرار دیا گیا ہے۔

تاہم جب ربندرناتھ ٹیگور نے عثمانیہ یونیورسٹی کے اردو کے ذریعہ تعلیم کی جامعہ کے طور پر قیام کی تجویز کے بارے میں سنا تو انھوں نے اس اقدام کی بھرپور ستائش اور حمایت کی۔ انھوں نے تب کے حیدرآباد کے وزیرِاعظم سر اکبر حیدری کو ایک خط لکھا جس میں کہا کہ وہ خوش ہیں کہ حیدرآباد ریاست ایک ایسی یونیورسٹی قائم کرنے جا رہی ہے جہاں تعلیم اردو کے ذریعے دی جائے گی اور اس سے وہ لوگ حوصلہ پائیں گے جو عوامی تعلیم اور مقامی زبانوں میں سیکھنے کے حق کے لیے جدوجہد کر رہے ہیں۔ ان کا کہنا تھا کہ یہ قدم عام لوگوں کے لیے تعلیم تک رسائی کو ممکن بنائے گا۔ اس ایک پہلو پر غور کیا جائے تو حکومت ہند کی جانب سے اردو زبان کی چیئر کا ڈھاکہ یونیورسٹی میں ٹیگور کے نام سے موسوم کیا جانا منطقی طور پر موزوں ہے، اگر چیکہ دیر پا افادیت جائزہ طلب ہو سکتی ہے۔

 2024ء کے بعد کی انقلابی تبدیلیاں 
ڈھاکہ میں 11 ستمبر 2024ء کو محمد علی جناح کے یومِ وفات کو ملک کی آزادی کے بعد پہلی بار اردو شاعری اور گیتوں کے ساتھ منایا گیا، جس پر ایک جانب کچھ لوگوں نے ان کی خدمات کو تسلیم کیا اور کہا کہ بغیر جناح کے پاکستان اور پھر بنگلہ دیش موجود نہ ہوتا، جبکہ دوسری جانب بہت سے بنگلہ دیشیوں نے اسے
1971ء کی آزادی کی جنگ اور
بنگالی زبان کے دفاع کی یاد کے خلاف تاریخ کے غلط تعبیر کے طور پر تنقید کا نشانہ بنایا۔ اس واقعے کو سابق وزیر اعظم شیخ حسینہ واجد کے زوال کے بعد سیاسی اور ثقافتی رجحانات میں تبدیلی کے طور پر دیکھا جا رہا ہے۔

اے این آئی بھارت  کی اپلوڈ کردہ یوٹیوب ویڈیو جو دسمبر 2024ء میں بھارت کے دفاعی امور کے ماہر دھرو کاٹوچ بنگلہ دیش میں بڑھتے ہوئے سیاسی و سماجی بحران پر گفتگو کرتے ہیں اور خبردار کرتے ہیں کہ ملک کی قومی شناخت ایک خطرناک موڑ پر پہنچ چکی ہے۔ ان کے مطابق بنگلہ دیش تیزی سے ایک اسلامی ریاست  کی طرف بڑھ رہا ہے اور محمد یونس کی حکومت انتہاپسند اسلامی گروہوں کی حمایت کے بغیر قائم نہیں رہ سکتی، جو روز بروز زیادہ طاقتور ہو رہے ہیں۔ اگرچہ جماعتِ اسلامی جیسے گروہ براہِ راست انتخابات نہیں جیت سکتے، مگر وہ انتخابی نتائج پر اثرانداز ہونے اور انھیں اپنے حق میں موڑنے کی صلاحیت رکھتے ہیں اور آنے والے فروری کے انتخابات میں دھاندلی کا خدشہ بھی ظاہر کیا گیا ہے۔ کاتوچ کا کہنا ہے کہ ابتدائی طلبہ مظاہرے، جو بظاہر ریزرویشن یا ٹحفظات کے خلاف تھے، دراصل امریکا جیسی بیرونی طاقتوں کے ہاتھوں ایک کلیدی جغرافیائی حکومت کی تبدیلی کا ذریعہ بن گئے۔ اس کے ساتھ ساتھ وہ اس بات پر بھی افسوس ظاہر کرتے ہیں کہ 1971ء کی جنگِ آزادی کی اصل روح یعنی بنگالی زبان، تہذیب اور ثقافت کا تحفظ تیزی سے مٹ رہی ہے۔ ان کے مطابق اگر یہ رجحان جاری رہا تو مستقبل میں اردو بنگالی زبان پر غالب آ سکتی ہے اور بنگالی ثقافتی شناخت کمزور ہو جائے گی۔ وہ جنرل نیازی کے 1971ء کے عزائم سے موازنہ کرتے ہوئے کہتے ہیں کہ آج کی صورت حال دراصل انہی مقاصد کی تکمیل کے مترادف ہے۔

یہ تیزی سے بدلتی صورت حال ایک سال قبل کی صورت حال سے مختلف ہے جب ایک مقالے کے مطابق بنگلہ دیش کی بہاری (اردو بولنے والی) برادری میں اردو تیزی سے ختم ہو رہی ہے کیونکہ 1952ء کی زبان تحریک اور 1971 ء کی جنگِ آزادی کے بعد اردو کو جبر، غداری اور پاکستانی مظالم سے جوڑ دیا گیا، جس کے نتیجے میں اردو بولنے والوں کو “رضاکار” کہہ کر بدنام کیا جاتا ہے اور وہ تعلیم، روزگار اور سماجی زندگی میں امتیاز کا شکار ہوتے ہیں، اس خوف اور بدنامی کے باعث زیادہ تر خاندان اپنی بقا کے لیے بچوں کو اردو سکھانا چھوڑ کر صرف بنگالی اپناتے رہے ہیں ، اپنی شناخت چھپاتے ہیں یا اردو کو ہندی و عربی کہہ کر پیش کرتے ہیں، جسے مقالے کے مصنفین محمد سجاد حسین اور پال جے مورے "لسانی خودکشی" کہتے ہیں اور خبردار کرتے ہیں کہ اگر اردو کو قانونی و تعلیمی تحفظ نہ ملا تو بنگلہ دیش میں اس زبان کے ساتھ بہاری برادری کی ثقافتی شناخت بھی مٹ جائے گی۔ 

 حوالہ جات 

زمرہ:اردو بلحاظ ملک
زمرہ:اردو بولنے والے ممالک اور علاقہ جات
زمرہ:بنگلہ دیش کی زبانیں